**ИНСТРУКТАЖ ЗА УЧЕНИКА**

**за националното външно оценяване (НВО) в края на Х клас по информационни технологии за измерване на дигитални компетентности през учебната 2022 – 2023** **година**

Всеки зрелостник следва да провери валидността на акаунта си в **edu.mon.bg** (например чрез вход в **https://edu.mon.bg)** преди провеждане на изпита и в случай на проблем да се обърне за съдействие към директора на училището, в което се обучава за уточняване на потребителското име или нулиране на паролата.

***А)*** *Преди започването на изпита ученикът:*

* 1. се отправя към залата, в която е разпределен по списък, без да създава условия за струпване на входа ѝ;
	2. в условия на извънредна епидемична обстановка спазва всички мерки за намаляване на рисковете от инфекция и за осигуряване на безопасна среда в съответствие с действащите към момента заповеди на министъра на здравеопазването и на министъра на образованието и науката и следи за спазването им от учениците;
	3. заема определеното работно място, обозначено с етикет с неговото име;
	4. изключва и предава на квестора всички технически средства за комуникация, който ги поставя на видно място;
	5. изслушва внимателно и стриктно изпълнява инструктажа с изискванията за провеждане на изпита.

***Б)*** *По време на изпита ученикът:*

1. получава достъп до изпитния вариант в електронната платформа чрез личния си акаунт от Националната система за идентификация на потребителите в системата на образованието edu.mon.bg.

1. след като се запознае с указанията за работа и натисне бутона за начало, времето му за решаване на Част 1 започва да тече и сесията приключва с изтичането на 30 минути; въпросите се появяват по един на всяка страница; може да се връща назад за коригиране на отговор;
2. във всеки момент преди изтичане на определеното време може да приключи работата си, като натисне бутона за край на съответната част; необходимо е да се опреснява визуализацията на браузера, за да има коректно отчитане на индикатора за време; след изтичане на определеното време няма достъп за работа върху Част 1;
3. получава достъп до практическата задача и до указанията за работа върху нея след изтичане на времето за решаване на Част 1, но не по-късно от 1 час от обявеното със заповед на министъра на образованието и науката начало на изпита; за работа върху Част 2 разполага с 60 минути; с получаването на достъп до задачата нов индикатор за време започва да показва оставащото време за завършване на този част; необходимо е да се опреснява визуализацията на браузера, за да има коректно отчитане на индикатора за време;
4. след приключване на работата си по Част 2 качва решението си в електронната платформа; процесът на подготовка на качването на решението на практическата задача е препоръчително да стане не по-късно от 55-тата минута от достъпването ѝ, за да има сигурност, че оценяващата система ще приеме решението; след изтичане на определеното време няма достъп за работа върху Част 2;
5. при възникнал проблем с влизането или възникнал технически проблем дава знак на квестор в залата, който се обръща за съдействие към УКОПНВО за отстраняване на проблема; времето за работа по съответната част се удължава с времето от сигнализирането за проблем до окончателното му отстраняване;
6. не шуми и не извършва действия, които възпрепятстват работата на останалите ученици;
7. може да излиза от залата след изтичане на 30 минути от началото на изпита и по всяко време след това, в случай че е приключил и предал надлежно изпитната си работа;
8. се отстранява от изпит и изпитната му работа не се оценява, ако:преписва от работата на друг ученик, от хартиен носител или от технически устройства (мобилни телефони, калкулатори, таблети и др.); снима екрани и комуникира по време на оценяването; използва интернет извън работата с оценяващата платформа; използва мобилен телефон или друго техническо средство за комуникация; изнася извън залата изпитни материали или информация за съдържанието им;
9. се санкционира с анулиране на изпитната работа, ако върху индивидуалната бланка за отговори е поставил знаци, имена и др. (с изключение на онези, които са част от изпитния материал и може или трябва да бъдат отбелязани в някой от отговорите); в случай на констатирано нарушение на изискванията в този инструктаж се съставя протокол, в който се описва видът на нарушението и ученикът напуска компютърната зала.

**В)** *След приключване на работата* *ученикът:*

1. дава знак на квестора, че е приключил работата си и след като се подпише в протокола на квестора, незабавно напуска залата.